
GENERAREA ȘI REGENERAREA FORŢEI 


CONCLUZII 


e Generarea şi regenerarea forței militare 


reprezintă un proces complex, 
semnificativ, dependent de evoluția 
mediului de securitate. 

e Există o corelație puternică între 


dimensiunile armatei în timp de pace şi 

capacitatea economiei naționale de a 
răspunde optim nevoilor instituției militare. 

e Modernizarea sistemelor de completare cu 
resurse umane şi materiale reprezintă o 
necesitate în condițiile în care România 
este stat membru al Alianței Nord- 
Atlantice. 


1. Consideraţii generale 


Pe măsura dezvoltării societăţii, a generalizării 


rezultatelor progresului ştiinţei şi tehnologiei, 
armata devine din ce în ce mai scumpă prin 
creşterea consumului de resurse financiare, tehnice 
şi materiale destinate organizării, înzestrării şi 
pregătirii. Astfel, nici o ţară din lume nu-şi permite 
să menţină pe timp de pace, în stare activă, forțele 
necesare apărării/îndeplinirii obiectivelor politico- 
militare la nivelul preconizat de război. 

sistem 


Conceperea şi materializarea unui 


funcţional de asigurare a completărilor cu resurse 


umane şi materiale, destinat trecerii într-un timp cât 
mai scurt a armatei de la starea de pace la cea de 
război, reprezintă o necesitate care să asigure 
potenţarea efortului național maxim la momentul 
impus/potrivit. 

Reducerea efectivelor şi a numărului 
structurilor militare aflate în stare permanentă de 
pregătire pentru luptă (de remarcat tendințele 
actuale şi de perspectivă privind demasificarea 
armatelor) reprezintă o preocupare tot mai intensă a 


factorilor de decizie politico-militară, sub presiunea 


2 
opiniei publice, care cere tot mai insistent 
reducerea cheltuielilor militare şi controlul 


democratic al armatei, “trecerea de la armatele de 
masă la structurile operaționale moderne trebuie 
privită şi ca o cerință logică, impusă de 
constrângerile de natură economică ale unui viitor 
război. Avem în vedere consumul uriaş de 
materiale de toate categoriile, specific războiului 
devenit de acum clasic, consum ce nu poate fi 
susținut decât pe o durată extrem de redusă”. Ca 
soluții de compensare a cantității reduse de forțe şi 


mijloace destinate scopurilor politico-militare pot 

fi: dezvoltarea tehnologiilor militare; ridicarea 
nivelului calitativ al pregătirii pentru luptă a 
personalului şi comandamentelor; creşterea rolului 
componentelor de rezervă şi a performanțelor 
sistemelor de mobilizare. 

Având în vedere importanţa vitală pe care o are 
mobilizarea forțelor armate pentru apărarea țării 
sau pentru îndeplinirea scopurilor politico-militare 
ale statului, declanşarea mobilizării şi proiectarea 
sistemelor de pregătire reprezintă în toate armatele 
atributul conducerii 


moderne politico-militare 


naționale. 


2. Modernizarea sistemelor de completare cu resurse umane şi materiale — 


obiectiv permanent 


Perfecționarea activităţilor derulate pentru 
punerea în practică, respectiv evaluarea sistemelor 
de mobilizare este un deziderat major al tuturor 
structurilor implicate în procesul de generare şi 
regenerare a forței. În acelaşi timp, este o activitate 
posibilă existând condiţiile necesare şi suficiente 
atingerii acestui scop. 
Principalele caracteristici ale perfecționării 
activităților desfăşurate pentru punerea în aplicare 
şi verificarea sistemelor de mobilizare, vizează 
următoarele aspecte: 1) transferul unor misiuni ce 
reveneau forțelor armate dislocabile, forțelor pentru 
sprijin şi mobilizare; 2) 


regenerare după 


optimizarea sistemului de anunţare, adunare, 


deplasare şi echipare în vederea reducerii timpului 
de prezentare a rezerviştilor şi de integrare a 
acestora în structurile militare la mobilizare; 3) 
intensificarea activităților de instruire a 
rezerviştilor; 4) mobilizarea, pregătirea şi trimiterea 
rezerviştilor în misiuni militare de amploare; 5) 
desfăşurarea sistematică a exerciţiilor şi aplicațiilor 
de mobilizare pentru antrenarea rezerviştilor şi 
păstrarea în conştiinţa acestora a sentimentelor 
responsabilității pentru apărarea statului de care 
aparțin; 6) realizarea unei evidențe stricte a 
resurselor umane şi materiale; 7) constituirea de 


stocuri materiale centralizate şi descentralizate, în 


funcție de sarcinile de mobilizare ce revin unităților 


General maior dr. Mihai PALAGHIA, comandantul Corpului 1 Armată Teritorial 
“GI. loan Culcer”, este autorul unei “Metodologii de organizare şi desfăşurare a 
evaluării nivelului de operaționalizare iniţial al structurilor destinate NATO, prin 


propunerile de forțe” şi a numeroase articole de specialitate şi de securitate 
națională, regională şi internaţională. 

militare; 8) mobilizarea unor categorii de rezervişti 
împreună cu mijloacele de transport pe care le 
deservesc; 9) perfecționarea cooperării între 
organele militare şi cele civile pentru conlucrarea 
în scopul îndeplinirii atribuţiilor specifice la 
mobilizare; 10) dispunerea din timp de pace a 
resurselor materiale necesare la mobilizare în 
zonele de operaţii. 

Pentru modernizarea sistemelor de completare 
cu resurse umane şi materiale a unităților la pace, 
criză şi război, loc central îl 


un ocupă 


operaționalizarea, într-un timp cât mai scurt, a 
unităților înființate pentru a putea desfăşura în mod 
eficient acţiuni de luptă specifice. În acest context, 
depăşindu-se concepțiile anterioare nerealiste 
potrivit cărora unitățile mobilizate erau introduse 
după câteva zile în dispozitivul operativ, şi în 
armata noastră au fost derulate studii ce au vizat 
perioadele minime de pregătire necesare pentru ca 
structurile înființate la mobilizare să aibă o 
capacitate de luptă corespunzătoare misiunilor pe 


care le au de îndeplinit la război. 


3. Direcţii de acțiune pentru realizarea capacității operaționale 
a unităților mobilizate 


Realizarea capacității operaționale a unităților 
mobilizate implică un complex de activități vizând: 
pe de o parte, pregătirea personalului militar 
mobilizat, şi, pe de altă parte, mijloacele şi tehnica 
de luptă (din dotare şi rechiziționate). Printre 
măsurile şi acțiunile ce privesc personalul sunt: 
redobândirea deprinderilor individuale şi formarea 
automatismelor rezerviştilor;, realizarea coeziunii 
pentru luptă la nivelul tuturor structurilor 
organizatorice; închegarea pentru luptă a unităţilor; 
instaurarea unui climat psihosocial destins în toate 
structurile organizatorice; realizarea capacității 
operaţionale a comandamentelor. 

În paralel cu procesul de instrucţie se vor 
realiza, concomitent, în ritm alert, cu 
responsabilitate maximă, următoarele activităţi: 
verificarea şi aducerea la parametri optimi a stării 
tehnice şi de operativitate a armamentului, 
mijloacele de luptă şi materialelor din înzestrarea 


de război a unităților care implică reparaţii şi 


întrețineri; aducerea la specificul militar a tehnicii 
şi materialelor rechiziționate. 

Pentru asigurarea funcționalității sistemului de 
generare şi regenerare a forțelor, în special, în 
perioada  ripostei imediate, când elementele 
componente ale acestuia, sursele de aprovizionare, 
raioanele de dispunere, transportul/deplasarea şi 
repartiția/distribuția sunt expuse loviturilor 
inamicului executate din aer sau terestru, acțiunilor 
de cercetare-diversiune, teroriste sau paramilitare, 
se impune dimensionarea optimă a raportului dintre 
structurile de pace şi cele de război, în sensul 
asigurării din timp de pace a forțelor necesare 
descurajării oricărei agresiuni împotriva statului 
român şi a condițiilor necesare mobilizării 
unităților militare. 

Totodată, este necesar să se acționeze pentru 
ridicarea continuă a gradului de înzestrare, 
încadrare şi instruire a forțelor dislocabile. De 


asemenea, trebuie asigurate nucleele necesare 

pentru mobilizarea forțelor pentru sprijin şi 


regenerare şi actualizarea/perfecționarea 
programelor pentru operaționalizarea acestora în 
scopul intrării în operație/luptă cu o capacitate de 
luptă corespunzătoare. În acelaşi timp, se impune 
asigurarea funcționalității din timp de pace a 
organelor de conducere necesare în situații de criză 
şi la război (comandamente operaționale). 

O altă direcție prioritară de acțiune este 
perfecționarea sistemului de mobilizare în sensul 
sporirii funcționalității sale prin mobilizarea inițială 
a elementelor de conducere şi a celor prin 


intermediul cărora se realizează sistemul de 

protecție locală a mobilizării. Nu în ultimul rând, se 
impune să se facă eforturi pentru trecerea treptată 
la profesionalizarea armatei, concomitent cu 
desfăşurarea sistematică a activităților de pregătire 
a rezervei şi pentru înființarea unor baze logistice 
zonale cu depozitele aferente.? 

Abordarea sistematică a concepției de 
completare cu resurse umane şi materiale a 
unităților militare, în mod deosebit pentru 
mobilizare şi război, permite identificarea corectă a 
obiectivelor/misiunilor/surselor şi mecanismelor 
care să dea consistenţa necesară procesului de 


susținere multilaterală a acțiunilor militare. 

PROPUNERE 
În lista cu teme de licență de la Facultatea de Comandă şi Stat Major, din cadrul 


Universităţii Naţionale de Apărare, să se introducă şi tema următoare: “Generarea şi 


regenerarea forței în condiţiile profesionalizării Armatei României”. 

